CELEX: 62019TN0009
Language: fi
Date: 2019-01-08 00:00:00
Title: Asia T-9/19: Kanne 8.1.2019 – ClientEarth v. EIP

25.2.2019   
            
            
               FI
            
            
               Euroopan unionin virallinen lehti
            
            
               C 72/43
            
         
      Kanne 8.1.2019 – ClientEarth v. EIP
      (Asia T-9/19)
      (2019/C 72/55)
      Oikeudenkäyntikieli: englanti
      
         Asianosaiset
      
      
         Kantaja: ClientEarth (Lontoo, Yhdistynyt kuningaskunta) (edustajat: J. Flynn, QC ja barrister H. Leith)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EIP:n päätöksen, jolla se kieltäytyi Århus-asetuksen (1) 10 artiklan mukaisen sisäisen uudelleentarkastelun tekemisestä
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Århus-asetuksen soveltamisessa tapahtuneisiin oikeudellisiin virheisiin, jotka koskevat ClientEarthin asemaa valtiosta riippumattomana järjestönä, hallintotoimen käsitettä, yksittäisten toimenpiteiden määritelmää, EIP:n hallintoneuvoston päätöksen oikeudellisia vaikutuksia ja ympäristölainsäädännön rajoja.
               
            
                  2)
               
               
                  Toinen kanneperuste, jonka mukaan vastaaja ei ole antanut SEUT 296 artiklassa vaadittuja asianmukaisia perusteluja.
               
            
         (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006, L 264, s. 13).